text: सोशल मीडिया में वायरल वीडियो में दिख रहा है कि एक लडक़े ने एक लडक़ी पर पिस्टल तान रखी है। लडक़े का नाम आशीष पांडेय है। यह यूपी के पूर्व बसपा सांसद राकेश पांडेय का बेटा है। इस वीडियो में साफ दिख रहा है कि काली टीशर्ट और गुलाबी पैंट पहने एक शख्स एक लडक़ी को धमका रहा है। उसके हाथ में पिस्टल भी है। आशीष के साथ एक लडक़ी भी दिखाई दे रही है जो दूसरे कपल को धमका रही है। बताया जा रहा है कि आशीष नशे की स्थिति में लेडीज वॉशरूम में घुस गया था और लडक़ी ने इस बात का विरोध किया था। इसी बात से नाराज होकर अशीष ने उस पर पिस्टल तान दी और गालियां देने लगा।